Joseph Cudjoe (politician)

Joseph Cudjoe yɛ Ghana amammuifoɔ ne Mmarahyɛbadwa a ɛtɔ so nson a ɛwɔ Fourth Republic of Ghana no muni a ɔgyina Effia Mansin a ɛwɔ Atɔɛe Mantam no ananmu wɔ New Patriotic Party no tekiti so.

 Mfitiaseɛ asetena ne nwomasua 
Wɔwoo Cudjoe da 2 Ahinime 1964. Ɔfiri Effia kuro bi a ɛwɔ Ghana Atɔeɛ Mantam mu. Onyaa ne Bachelor of Science abodin krataa wɔ akontabuo mu wɔ Kwame Nkrumah Suapɔn a ɛhwɛ Nyansahu ne Mfiridwuma so, Kumasi ne ne MBA wɔ Sikasɛm mu wɔ Ghana Suapɔn mu.

 Adwuma 
Joseph Cudjoe hyɛɛ n'adwuma ase sɛ a ɔyɛ Nkontaabu kyerɛkyerɛfo wɔ Archbishop Porter Girls Secondary School fi Ɔpɛpɔn 1995 kosi  Ahinime 1995. Cudjoe yɛɛ adwuma sɛ ɔkyerɛkyerɛfo wɔ Takoradi Technical University fi 1995 kosi 2000. Akyiri yi ɔde ne ho kɔbɔɔ Eno International, LLC baabi a ɔyɛɛ adwuma sɛ Sikasɛm mu Nhwehwɛmu &amp; Nhyehyɛe sohwɛfo fi 2000 kɔsi afe 2001. Ɔbɛyɛɛ Ɔfotufoɔ Panyin wɔ SEM International Associates wɔ Ayɛwohomumɔ 2002 kɔsi Ɔkɔtɔberɛ 2003 na afei akyiri yi ɔbɛyɛɛ adwuma sohwɛfoɔ panin wɔ SEM International LTD firi Ɔpɛpɔn 2003 kɔsi Oforisuo 2004.Efi Ayɛwohomumɔ 2004 kɔsi Ɔpɛpɔn afe 2012 no, na Cudjoe yɛ Sikasɛm sohwɛfoɔ wɔ Ghana Cocoa Board.

 Amanyɔsɛm 
Cudjoe kɔɔ mmarahyɛbadwa mu wɔ 7 Ɔpɛpɔn 2013 a ogyinaa Effia mantam ananmu wɔ New Patriotic Party no tekiti so. Wɔpaw no bio sɛ ​​ɔmmɛgyina amansin no ananmu wɔ afe 2016 mu.

 N'asetena 
Cudjoe aware a ɔwɔ mma mmiɛnsa. Ɔda ne ho adi sɛ ɔyɛ Kristoni.

Nkyekyεmu:Ghana mmrahyɛbadwafoɔ 2021-2025
Nkyekyεmu:Ghana mmrahyɛbadwafoɔ 2017–2021